בסיס אילת

בסיס חיל הים באילת (מוכר גם כזירת ים סוף) הוא בסיס ימי של חיל הים השוכן בקו החוף של אילת במפרץ אילת. אנשי חיל הים הגיעו למקום בשנת 1949 לאחר שחרור אילת במבצע עובדה. ובשנת 1956 עם הגעת הפריגטה אח"י מזנק (ק-32) הוגדר כבסיס.. החל משנת 1982, עם גמר פינוי כוחות חיל הים משארם א-שייח' במסגרת הסכם השלום בין ישראל למצרים, משמש הבסיס כמפקדת זירת ים סוף – אחת משלוש זירות הפעולה של חיל הים.
==משימות ופעילות==
משימתה העיקרית של זרוע הים באילת היא שמירת השקט הביטחוני של אילת. עיקר הפעילות בעיר אילת מתבסס על נופש ותיירות אשר כוללים, בין השאר, כמאתיים כלי שיט הנעים בשטח ים קטן יחסית. מכאן ניתן להבין את חשיבות הים לאזור, את כמות המשתמשים הרבה בים ואת החיוניות שבנוכחות מחד, לצד פעילות מוצנעת יחסית מאידך, על מנת להמשיך ולשמור על צביונה התיירותי של העיר.

בעבר אזור זה היה אזור מפגש בין ארבע מדינות עימות: ישראל, מצרים, ירדן וסעודיה. כיום רק סעודיה נותרה כמדינת אויב.

בבסיס פועלת פלגת הדבורים - פלגה 915, המפעילה ספינות סיור מדגם "דבור", "דבורת שוערים" ודבורה סימן 1.

== יחידות המטה ==

=== כוח האדם ===
פלגת כוח האדם היא הכתובת הראשית בבסיס לקליטת כל חייל ואיש מילואים אשר מגיע ביחידה. באחריותה מציאת תפקיד מתאים לכל חייל בשיבוצו ביחידה בהתאם לנתוניו האישיים. אחראית על קידום אנשי קבע, מיצוי אוכלוסיות חיילי החובה ופיתוחה (פיקוד וקצונה), מתן שירותי רבנות ורפואה. כמו כן אמונה הפלגה על תחום תנאי השירות והטיפול בחיילים הזכאים, קיום סדרות חינוך ללוחמים ולתומכי הלחימה, פיתוח וקידום אוכלוסיות ייחודיות, קורסי השלמת השכלה, פרויקט "תגלית", ומתן אפשרות לזכאים לגיור באמצעות קורס נתיב צה"לי. בנוסף, אחראית הפלגה על זימון וטיפול באנשי המילואים תוך שימור הקשר עימם בכל זמן נתון.

=== פלגה טכנית ===
הפלגה הטכנית אחראית על התקינות והכשירות הטכנית של כלל כלי השיט ומערך תחנות החוף בזירה. טכנאי הזירה מבצעים אחזקות למערכות השונות תחת אחריותם, נותנים מענה לתקלות מתפתחות, מלווים ומבצעים התקנות משימתיות. הפלגה מחולקת למחלקות על פי תחום העיסוק:

* מחלקת מכונה אחראית על כשירות מערכת ההינע כגון מנועים, תשלובות, גנרטורים, מערכות עזר וסניטציה וגם על גוף כלי השיט.
* מחלקת מערכות הספק ובקרה – אחראית על כשירות מערכות החשמל, מערכת הניווט, מיזוג אוויר, בקרת מנועים והיגוי בכלי השיט.
* מחלקת אלקטרוניקה אחראית על כשירות מערכות האופטיקה (מצלמות, אמצעי ראייה מכ"ם, מערכות נשק מיוצבות ומערכות הקשר המגוונות.
* מחלקת חימוש ייעודי אחראית על כשירות מוצבי הנשק בכלי השיט ובעיקר התותח המיוצב.
* מחלקת מחשוב אחראית על כשירות מערכות שליטה ובקרה ימיות, רשתות המחשוב בזירה. כולל מערכות שליטה מרחוק ומתן שירותי מחשוב ליחידות הזירה.

=== לוגיסטיקה ===
פלגת לוגיסטיקה אחראית על שרשרת האספקה בזירה בכלל היבטיה בשגרה ובחירום. מנהלת בתחומים: ציוד אישי, חלקי חילוף, נוזלים, חומרי אחזקה, מזון ותחמושת. הפלגה אחראית גם על תחזוקת כל הנשק והרכבים השונים.

=== תפעול ===
פלגת תפעול אחראית על תפעול היחידה, נמצאת תחת פיקודו של סגן מפקד הזירה. כוללת חולית המנופים התומכת בפלגה טכנית בטיפולים בספינות. קצין ביטחון המידע ומחלקת הכושר גופני אשר אחראית על שמירת הכשירות הגופנית של כלל חיילי הזירה.

=== פלגת אג"ם ===
פלגת אג"ם אחראית על ניהול הזירה בחירום ובשגרה. הפלגה מתכננת את משימות הזירה, מקצה משאבים ומקשרת עם יחידות שונות של זרוע הים, צה"ל וכוחות הביטחון השונים.

=== פלגת הבט"ש ===
פלגה 915 מבוססת באילת ותפקידה לתת ביטחון השוטף בזירת ים סוף. נוסף למשימות מיוחדות ומבצעים ימיים ללוחמה בטרור, הפלגה אחראית על הביטחון השוטף של חופי מדינת ישראל בזירת ים סוף, היחידה מהווה ציר מרכזי במאמצי המערכת הביטחונית לסכל חדירת גורמי טרור הפועלים דרך הים.מיום הקמתה אמונה הפלגה על אבטחתן של אוניות הסוחר המפליגות לנמל אילת. מכיוון שרוב הסחורות המיובאות לארץ מובלות דרך הים, שמירת נתיבי הסחר העוברים במימיה הטריטוריאליים של ישראל הוגדרה על ידי מפקדי החיל לאורך השנים כמשימה שלא נופלת מהגנת החופים ובלימת הטרור הימי.
במהלך העשור הראשון של המאה הנוכחית עברה היחידה סדרת שינויים תפיסתיים מהותיים שהפכו אותה מיחידת סיור ימי ליחידת לוחמה רב-תכליתית הפועלת בים ובעומק החוף, ובשל כך תפסה חלק מרכזי בפעילות הביטחונית בזירה הימית במהלך מבצעים צבאיים רבים.– הפלגה מפעילה כלי שיט מסוג דבורה" ושלדג. 'צרעה' וכלי שיט בלתי מאוישים.

יחידת סנפיר נמצאת תחת פיקוד פלגה 915 ואמונה על אבטחת הנמל, בידוק כלי שיט וביצוע משימות ביטחון שוטף הכולל מעצר כלי שיט בים. בנוסף מתמחה בצלילות במים רדודים.

=== פלגת שליטה ===
פלגת השליטה מפעילה מוצב שליטה זירתי המרכז מידע מתחנות הגילוי וההתראה הפרוסות לאורך חופי הזירה ואמצעי גילוי מתוחכמים הפרושים בנקודות תצפית לאורך החוף. אחראית על כיסוי כל התנועה במרחב הימי ובטווח החופי הסמוך לים בעיקר כדי לאתר כל ניסיון חדירה חבלני לתחומי המדינה.

במוצבי השליטה מותקנים מערכות ממוחשבות הכוללות מכ"מים ואמצעים מיוחדים. בקריות השליטה הפועלות בהן הן חיילות בשירות סדיר, תפקידן לאתר ולזהות את כלל המטרות הימיות בגזרה. לשם כך מופעלים מכשירי מכ"ם מצלמות ואמצעי תצפית אופטרוניים. בקריות השליטה אחראיות על בניית תמונה מלאה בזמן אמת של כלי השיט בגזרתן, באמצעות מכשירי הגילוי העומדים לרשותן. בקריות שליטה מדורגות ל, ו.
מבט על הבסיס ממפרץ אילת
 מהווים את שלד הפיקוד במוצבי השליטה. הם משמשים בתפקיד כפול: להוות הגורם הבכיר במשמרת אשר מעביר הנחיות בזמן אמת לכוחות המבצעים בים. ולהוות מפקדיהם הישירים של בקריות השליטה והמוצבים.

== פעילות מבצעית ==

=== מבצע חשיפה מלאה ===

ב-5 במרץ 2014 יצאו כוחות זרוע הים על ידי שייטת 13 ושייטת ספינות הטילים של חיל הים למבצע חשיפה מלאה בו נתפסה אוניית המשא קלוס סי (באנגלית: KLOS C), שניסתה להבריח מאיראן אמצעי לחימה שחלקם הוטסו ככל הנראה מסוריה ויועדו לארגוני הטרור הפלסטיניים בסיני או ברצועת עזה. בבוקר 5 במרץ 2014 השתלטו לוחמי שייטת 13, בסיוע שתי ספינות של שייטת ספינות הטילים, על האונייה, שהייתה בדרכה לנמל פורט סודאן, בעת שהייתה בלב ים סמוך לגבול שבין סודאן לאריתריאה, במרחק של כ-1,500 קילומטרים דרומית לחופי ישראל. ב-8 במרץ 2014, אחר הצהריים, הגיעו שני הסט"ילים ואוניית הנשק לבסיס אילת. ב-9 במרץ פרקו לוחמי צה"ל את הספינה ולוחמי יחידת סילוק הפצצות של יהל"ם וידאו שאמצעי הלחימה לא ממולכדים. בספינה נתפסו 40 רקטות M-302, 181 פצצות מרגמה 120 מ"מ ו-400,000 כדורים בקוטר 7.62 מ"מ.

===מלחמת חרבות ברזל===
==== החזית התימנית במלחמת חרבות ברזל ====

סטי"ל מסדרת סער 5 עוגנת בבסיס אילת במהלך מלחמת חרבות ברזל]]
בעת מלחמת חרבות ברזל החות'ים, ארגון טרור שיעי-זיידי השולט בצפון תימן ונתמך וממומן על ידי איראן, ומשמש להם כפרוקסי במלחמותיהם באזור, הכריז מלחמה על ישראל והחל לתקוף את ישראל כפעולת תמיכה בארגוני הטרור ברצועת עזה ובחזבאללה שנלחמים נגד ישראל. בנוסף במטרה לשבש את תנועת הספינות שמגיעות בחלקן לישראל. חלק מההישתלטויות על הספינות היו על כאלו שאינן קשורות לישראל באופן ישיר, אלא ספינות שבבעלות חלקית של ישראלים.

ב-1 בנובמבר בשעה 0:45 צה"ל יירט איום אווירי שהגיע מתימן וזוהה דרומית לאילת. באותו יום ספינות טילים של חיל הים הגיעו לזירת ים סוף.

ב-12 בדצמבר 2023 פרסם דובר צה"ל שספינת סער 6 אח"י מגן עגנה בבסיס אילת ותצא לפעילות בים האדום בעקבות תקיפות הטרור של החות'ים נגד ספינות בים האדום והכרזת החות'ים על הטלת מצור ימי נגד ישראל.

====פגיעה בבסיס אילת====
בליל ה-1 באפריל 2024 הותקף מבנה בבסיס חיל הים באילת על ידי כטב"מ ששוגר מעיראק. הכטב"מ שוגר על ידי המיליציה הפרו-איראנית "ההתנגדות האיסלאמית בעיראק". מהתקיפה נפגע מבנה ללא נפגעים בנפש.

==== המתיחות בעקבות תקיפת הקונסוליה האיראנית ====
אח"י ניצחון מדגם סער 6]]
על רקע ההתנקשות במוחמד רזא זאהדי ועל רקע הסיכול הממוקד של בכירי משמרות המהפכה בדמשק, והתגברות האיומים כתוצאה מכך בחיל הים הועלתה הכוננות והוחלט להציב ספינות טילים באופן קבוע בזירת ים סוף.<ref></ref>

ב-8 באפריל לקראת חצות יירטה כיפת ברזל ימית מסטי"ל אח"י ניצחון מדגם סער 6 של חיל הים כטב"ם חות'י ששוגר לאילת. זהו האירוע הראשון של שימוש בכיפת ברזל המותקנת על אוניה, המכונה כיפה ימית.<ref></ref>

== מבנה הזירה ==

==מפקדי הבסיס==
בין השנים 1947 עד 1949 ובין השנים 1968 עד 1981, מפקד הבסיס היה בדרגת רס"ן והוא כונה "מפקד בסיס אילת". בין השנים 1958 עד 1967, תקן מפקד הבסיס היה בדרגת סא"ל. בין השנים 1982 עד 2002, הועלה תקן מפקד הבסיס לדרגת אל"ם.

כיום, מפקד הבסיס הוא קצין ים בדרגת סא"ל והוא מכונה ים סוף.

{|border="1" align="center" class="wikitable mw-collapsible mw-collapsed"
|! colspan="4" | מפקדי הבסיס
|-
! שם
! תקופת כהונה
! הערות
! תמונה
|-
|רס"ן אברהם לוכסמבורג||1949–1950|| |-
| || 1950–1952 || ||
|-
|רס"ן יוסף אלמוג||1952–1955|| ||שמאל
|-
| || 1955–1957 || ||
|-
|רס"ן יהודה בן-צור ||| 1957–1958 ||מהלך פינוי סיני || שמאל
|-
|סא"ל יעקב המל||1958 || ||
|-
|סא"ל אריה ברק||1958–1959|| |-
|סא"ל יעקב עציון ||1959–1960|| ||
|-
|סא"ל מנחם כהן|| דצמבר 1960–נובמבר 1962|| |-
|סא"ל יעקב ריטוב|| דצמבר 1962–1964 || |-
|סא"ל מנשה ליפשיץ|| 1964–1967||הועבר מפיקודו עקב תלונת אנשי אילת על העברת משפחות סגל הבסיס בעת המלחמה.|-
|אל"ם אברהם בוצר||בתקופת מלחמת ששת הימים|| שחרור שארם א-שייח'|-
| סא"ל יעקב גלעד|| אוגוסט 1967 עד אוגוסט 1968 || |-
| עזרא קדם (כריש) || 1970–1972 || |-
|רס"ן שלמה יפה||1972–1973|| ||
|-
|רס"ן צבי פז||1973–1974|| |-
| אפרים סלע||מתחילת 1974 עד סוף 1975 || החלפת סירות ברטרםים בדבורים, חילוץ תייר על חסקה שנסחף לעקבה שבוצע על ידי דבור|-
|אל"ם משה אורון||	ספטמבר 1981–ספטמבר 1982|| |-
|אל"ם עמי שר אל	||ספטמבר 1982–מאי 1985|| |-
|אל"ם אודי אראל ||	מאי 1985–אוגוסט 1988|| |-
|אל"ם דודו אייבר||אוגוסט 1988–מאי 1989|| |-
|אל"ם יוסי ישראל||מאי 1989–יולי 1991|| |-
|אל"ם אריה גביש||יולי 1991–יולי 1992|| |-
|אל"ם אודי דביר||יולי 1992–יולי 1994|| |-
|אל"ם שלמה כהן||	יולי 1994–יוני 1996 || |-
|אל"ם שלמה פרומר||יולי 1996–יוני 1998|| |-
|אל"ם	עופר דובנוב||יוני 1998–אוקטובר 2001|| |-
|סא"ל	יהודה סיסו||אוקטובר 2001–ספטמבר 2002||תפיסת סירות סמים |-
|סא"ל	יוסי שחף	||ספטמבר 2002–ספטמבר 2006|| |-
|סא"ל	אורן גוטר||ספטמבר 2006–אוגוסט 2007|| |-
|סא"ל	חן טל||	אוגוסט 2007–אוגוסט 2008|| |-
|סא"ל דוד סער סלמה || אוגוסט 2008–פברואר 2010 || |-
|סא"ל צבי שחר || פברואר 2010–אוגוסט 2012 || ||
|-
|סא"ל אילן מינץ || אוגוסט 2012–2015 || ||
|-
|סא"ל אורן נחבס || 2015–2017 || ||
|-
|סא"ל אופיר דוד || 2019–2017 || ||
|-
|סא"ל תמיר שמש || יולי 2019–יוני 2021 || ||
|-
|סא"ל שי חודרה || יוני 2021– || |}

== סמל הבסיס ==
סמל הבסיס מורכב מהאלמנטים הבאים:
* חבל מקיף בצבע תכלת - מציין את תכול השמיים שם ברוב עונות השנה
* רקע בהיר - מציין את מזג האוויר הבהיר שם
* זוג משולשים אדומים - מציינים את הרי אילת
* עוגן בגווני חום - מציין את חולות המדבר

== העתקת הבסיס ובנייתו מחדש ==

החל מסוף שנות ה-90 של המאה ה-20 החלו דיונים על פינוי בסיס חיל הים באילת, לטובת הקמת פרויקטים תיירותיים ופיתוח המשך רצועת חוף אילת לכיוון דרום. עם זאת מימוש הפרויקט לא יצאה לפועל במשך שנים רבות. ב-1996, משרד הביטחון ומפקדת חיל הים החליטו לסגור את מספנת חיל הים באילת. בשטח המספנה הוחל בתכנון להקמת פרויקטים תיירותיים. בין היתר, פרויקט תיירותי ענק של איש העסקים תד אריסון.אך במאי 1997 שר הביטחון, יצחק מרדכי, החליט שלא לסגור את המספנה.

בסוף שנת 2002, גובשה תוכנית על פיה רשות הנמלים תנהל פרויקט הכולל את הרחבת נמל אילת והעתקת בסיס אילת לתוכו. במרץ 2003 צה"ל, רשות הנמלים ועיריית אילת הסכימו שבסיס חיל הים יועבר לנמל אילת והשטח יהיה זמין לפיתוח. במסגרת התוכנית חיל הים גם יצמצם את שטח הבסיס, ושיווק הקרקע ומכירתה ליזמים פרטיים ישמשו למימון עלויות הפינוי ופריסה מחדש של מתקני חיל הים. במקביל תוכנן להסיט את כביש 90 בקטע החוצה את שטח הבסיס. למרות הסכם זה הפרויקט לא קודם, עקב מחלוקת על מימון התוכנית. בנוסף, הליך הפרטת נמל אילת גרם לעיכוב נוסף. ביוני 2013, חתם משרד הביטחון על הסכם לפינוי 90 דונם מהבסיס תוך שלוש שנים וצמצום שטחו למחצית, לטובת הקמת מאות יחידות דיור. אך גם הסכם זה לא יושם.

באוקטובר 2021 אושר מתווה לפינוי הבסיס. הבסיס יועתק וייבנה מחדש בסמוך למיקום הבסיס הנוכחי, כאשר שטחו יצומצם ל-52 דונמים ויותאם לצרכיו העתידיים.

פינויו של הבסיס יארך כ-7 וחצי שנים ויבוצע ב-4 שלבים:

# בשלב הראשון פונו 35 דונמים משטח המחנה העליון, בתוך שנה וחצי ()
# יתרת שטח המחנה העליון (48 דונמים) יפונו בתוך 5 שנים ושלושה חודשים.
# כ-8 דונמים בחלק הצפוני של המחנה התחתון יפונו תוך 7.5 שנים.
# השטח הדרומי של המחנה התחתון (12 דונמים) יפונה גם הוא תוך 7.5 שנים.

פינוי הבסיס הוא חלק מהמהלך לפינוי מחנות צה"ל ממרכזי הערים, והוא יפנה כ-103 דונם בשטחי ביקוש לטובת פיתוח העיר אילת. במקומו עתידות להיבנות כ-400 יחידות דיור ועוד שטחי תיירות, תעסוקה ומסחר. עם זאת, דרישות תקציביות של משרד הביטחון עכבו את תחילת ביצוע הפרויקט.

==גלריה==
<gallery>
INEilatBs1949.jpg|ממוזער|מחנה חיל הים באילת, 1949
INavyBaseEilat1949.jpg|מחנה בסיס חיל הים באילת, 1949
DBGVisitsEilatNavyBase1949.gif|ממוזער|ראש הממשלה דוד בן-גוריון מבקר במחנה חיל הים באילת, 1949
BarGioraMoradAkrabim.jpg|'בר גיורא' ספינה ראשונה לשימוש חיל הים, מורדת לאילת על גבי גורר טנקים במעלה עקרבים
BarGioraToEilat1952.jpg|הספינה בר גיורא בדרכה לאילת
BarGioraRoad1952.jpg|הספינה בר גיורא בדרכה לאילת
ClimbingBarGiora1952.jpg|עליה וירידה מהספינה בר גיורא באילת באמצעות גשרון צף, 1952
LimonAlmogEilat1953.jpg|מפקד הבסיס יוסף אלמוג מארח את מפקד חיל הים מרדכי לימון בבסיס אילת 1953.
MTB16mReachEilat11957.jpg|טרפדת 16 מטר מגיעה לבסיס אילת, 1957
INS_Miznak_Q-32_at_Eilat_Port_1957.jpg|הפריגטה אח"י מזנק (ק-32) בנמל אילת פברואר, 1957
FrigateandShipinEilat1957.jpg|אוניית סוחר קשורה ברציף הנמל באילת וברקע פריגטה, 1957
FrigateandMTBinEilat1957.jpg|חוף אילת וברקע פריגטה וטרפדת, 1957
BenGurionEilat1958.jpg|ראש הממשלה דוד בן-גוריון מברך את יחידות צה"ל במרחב אילת לחגיגות 10 שנים לאילת
INBaseEilat1958.jpg|בסיס חיל הים באילת בחגיגות עשור לעיר אילת
MenachemCohenPortEilat1962.jpg|סא"ל מנחם כהן מפקד זירת ים סוף על הרציף בנמל הצבאי באילת, 1962
PortEilat1964.jpg|בריכת המעגן הצבאי בנמל אילת
AmphibiosVehiclEilat14011966.jpg|מפקד חיל הים שלמה אראל בבדיקת ישימות כלי שיט אמפיבי של נאות הככר בנמל אילת, 14 בינואר 1966
PortEilat1968.jpg|מעגן חיל הים נמל אילת ותעלת המרינה, 1968
NetsEilat.jpg|ספינת משמר מדגם "ברטרם" מסיירת במפרץ אילת
BrtramsEilat.jpg|ספינות ברטרם מתקרבות לרציף בלילה בנמל אילת
INSBatGalimEilat.jpg|אח"י בת גלים (ת-81) ליד רציף הנמל הצבאי באילת, 1969
PMVsitsEilatINbase1970.jpg|ראש הממשלה גב' גולדה מאיר, שר הביטחון משה דיין, הרמטכ"ל חיים בר-לב ומפקד חיל הים אברהם בוצר בנמל הצבאי באילת, 1970
</gallery>

==ראו גם==
* אסון משאית התחמושת

==מקורות וקריאה נוספת==
* תמר פינתי, [https://2020-uploaded.fresh.co.il/2020/11/24/89283949.pdf עשר שנים לבסיס אילת], 'מערכות ים' 44, מאי 1959, עמ' 78.

==קישורים חיצוניים==

* 
* 
* זאב פריד, [https://2020-uploaded.fresh.co.il/2020/10/06/72354692.pdf חיל הים כובש את מפרץ אילת], 'מערכות ים' ל"א, דצמבר 1956, עמ' 54.
* אורלי אזולאי, [https://2020-uploaded.fresh.co.il/2020/11/04/87262378.pdf בסיס אילת פנים רבות לו], 'מערכות ים' 111, מרץ 1973, עמ' 30.
* בתיה שם-אל,	[https://beingalim.files.wordpress.com/2021/01/1974-4-beingalim.pdf	מפגש אמנים בבסיס אילת],	'בין גלים', אפריל 1974 עמ'	32.
* ג'ורג'ו רקח,	[https://beingalim.files.wordpress.com/2021/01/1985-2-beingalim-164.pdf	שומרים על השקט בבריכה],	'בין גלים' 164 פברואר 1985, עמ'	21.
* אריה טל,	[https://beingalim.files.wordpress.com/2021/02/2005-5-bg-8.pdf	ביקור ספינות נאטו בסיס אילת],	"בין גלים", 8, מאי 2005 עמ'	10.
* ספיר משולם,	[https://beingalim.files.wordpress.com/2021/03/2017-5-bg.pdf	זירת ים סוף למען הסביבה],	"בין גלים", מאי 2017, עמ'	16.
*

==ביאורים==

==הערות שוליים==

אילת
קטגוריה:אילת: מבנים
קטגוריה:מפרץ אילת